SABIEDRĪBAS INTEGRĀCIJAS FONDA

organizētā atklātā konkursa

“Individuālo mācību piederumu komplektu piegāde vistrūcīgākajām personām”

 (iepirkuma identifikācijas Nr. SIF 2026/2)

(turpmāk – Iepirkums)
ZIŅOJUMS

Rīgā, 2026. gada 25. maijā
1. Pasūtītāja nosaukums un adrese: Sabiedrības integrācijas fonds (turpmāk – Fonds), Raiņa bulvāris 15, Rīga, LV - 1050, Latvija.
2. Iepirkuma identifikācijas Nr. SIF 2026/2.
3. Iepirkuma procedūras veids: atklāts konkurss.
4. Iepirkuma līguma priekšmets: Individuālo mācību piederumu komplektu piegāde vistrūcīgākajām personām.
5. Datums, kad iepriekšējais informatīvais paziņojums publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē: 14.01.2026.

6. Datums, kad paziņojums par līgumu publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē: paziņojums Iepirkumu uzraudzības biroja tīmekļvietnē publicēts 24.02.2026. un Eiropas Savienības Oficiālajā Vēstnesī – 24.02.2026.
7. Iepirkumu komisijas sastāvs un izveidošanas pamatojums:
Iepirkuma komisija: Saskaņā ar Sabiedrības integrācijas fonda 2026.gada 20.janvāra rīkojumu Nr. 1-3/2026/6 “Par iepirkuma veikšanu un iepirkuma komisijas izveidošanu” (elektroniski parakstīts dokuments, pieejams DVS Namejs sistēmā) izveidota iepirkuma komisija (turpmāk – Komisija) šādā sastāvā: 

	 Komisijas priekšsēdētājs:                           
	Māris Spilve, Administratīvā un finanšu departamenta direktors; 
	
	

	Komisijas priekšsēdētāja vietniece un sekretāre:
	Lelde Ripinska, Administratīvā un finanšu departamenta iepirkumu speciāliste; 
	
	

	Komisijas locekle:
	Jūlija Millere, Administratīvā un finanšu departamenta direktora vietniece juridiskajos jautājumos; 
	
	

	Komisijas locekle:


	Inga Birzniece, Administratīvā un finanšu departamenta juriste.
	
	


8. Iepirkuma procedūras dokumentu sagatavotāji un pieaicinātie eksperti:
Iepirkuma dokumentus sagatavoja pati Komisija, nav pieaicināto ekspertu.
9. Piedāvājumu iesniegšanas termiņš, kā arī pamatojums termiņa saīsinājumam: Saskaņā ar Iepirkumu uzraudzības biroja tīmekļvietnē publicēto paziņojumu Par līgumu piedāvājumu iesniegšanas termiņš tika noteikts 2026. gada 12. martā plkst. 10.30. (termiņš netika saīsināts).  
10. Piegādātāju nosaukumi, kuri Iepirkumā ir iesnieguši piedāvājumus, kā arī piedāvātās cenas: 
	Nr. p.k.
	Pretendents
	Piedāvājuma iesniegšanas datums un laiks
	Piedāvātās preces cena par vienību skaitu komplektā EUR bez PVN

	1.
	SIA “Hermess”
	10.03.2026 plkst. 14:55
	31.38 


11. Piedāvājumu atvēršanas vieta, datums un laiks:

Piedāvājumi tika atvērti 2026. gada 12. martā plkst.14.30, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamos rīkus piedāvājumu elektroniskai saņemšanai.
12. Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums: 
12.1. Iepirkumā tika iesniegts tikai viens piedāvājums. Saskaņā ar Publisko iepirkumu likuma 18.panta (2)1 daļu, 2025.gada 30.decembrī EIS tika publicēts paziņojums par apspriedi ar piegādātājiem. Atbilstoši tika publicēta arī plānotā iepirkuma dokumentācija, kuru ieinteresētie piegādātāji varēja komentēt līdz 2026.gada 16.janvārim. Ņemot vērā iepriekš minēto, Komisija lēma par vienīgā piedāvājuma vērtēšanu.

12.2. Saskaņā ar Nolikuma 5.7.4.1. apakšpunktu saimnieciski visizdevīgākais piedāvājuma izvērtēšanu Komisija veiks pēc punktu metodes (maksimālais kopējais punktu skaits – 100 punkti) un atbilstoši Nolikuma 5.7.4.1. apakšpunktā noteiktajiem saimnieciski visizdevīgākā piedāvājuma vērtēšanas kritērijiem. Savukārt Nolikuma 5.7.4.2.apakšpunkts nosaka, ka, ja piedāvājuma saimnieciskā izdevīguma vērtēšanai tiek virzīts tikai viena pretendenta piedāvājums (Iepirkumā saņemts tikai viens piedāvājums vai pārējie piedāvājumi atzīti par neatbilstošiem), Komisija piedāvājuma saimniecisko izdevīgumu saskaņā ar Nolikuma 5.7.4.1.apakšpunktā noteiktajiem kritērijiem ir tiesīga nevērtēt. Komisija nolēma neveikt pretendenta SIA “Hermess” iesniegtā piedāvājuma vērtēšanu atbilstoši saimnieciski visizdevīgākā piedāvājuma kritērijiem, pamatojoties uz Nolikuma 5.7.4.2. apakšpunktu, jo Iepirkumā saņemts tikai viens atbilstošs piedāvājums un nav citu piedāvājumu, ar kuriem veikt salīdzinošo vērtēšanu.
12.3. Komisija nolēma par Iepirkuma uzvarētāju atzīt SIA “Hermess” (reģ. Nr. 40003057181) un piešķirt tam Iepirkuma līguma slēgšanas tiesības, jo pretendenta piedāvājums atbilst visām Nolikumā noteiktajām prasībām un ir saimnieciski visizdevīgākais piedāvājums.
13. Informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi: nav.
14. Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu: nav attiecināms.
15. Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru: Nav pieņemts lēmums pārtraukt vai izbeigt iepirkuma procedūru.

16. Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu: Iepirkuma procedūras ietvaros neviena pretendenta iesniegtais piedāvājums nav atzīts par nepamatoti lētu.

17. Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas: Piedāvājumu iesniegšanai tika noteikta elektroniska piedāvājumu iesniegšana EIS e-konkursu apakšsistēmā.
18. Konstatētie interešu konflikti un pasākumi, kas veikti to novēršanai.

Netika konstatēti interešu konflikti.

